MK ควัก 650 ลบ. ตั้ง “เอส 71 พร็อพเพอร์ตี้” ลุยธุรกิจพัฒนาอสังหาฯ
MK ควัก 650 ลบ. ตั้งบ.ย่อย ชื่อ “เอส 71 พร็อพเพอร์ตี้” ลุยธุรกิจพัฒนาอสังหาริมทรัพย์ แบ่งออกเป็นหุ้นสามัญจำนวน 6.50 ล้านหุ้น โดยบริษัทฯถือหุ้นในสัดส่วนร้อยละ 100  
14 ธ.ค. 2564

บริษัท มั่นคงเคหะการ จำกัด (มหาชน) หรือ MK เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ในวันนี้ (14 ธ.ค. 2564) บริษัทฯ ได้จัดตั้งบริษัทย่อยแห่งใหม่จำนวน 1 บริษัทฯ โดยตั้งชื่อว่า บริษัท เอส 71 พร็อพเพอร์ตี้ จำกัด ( S 71 Property Co., Ltd.) ประกอบธุรกิจประเภทพัฒนาอสังหาริมทรัพย์ ซึ่งจดทะเบียนในวันที่ 14 ธ.ค. 2564 ด้วยทุนจดทะเบียน 650 ล้านบาท แบ่งออกเป็นหุ้นสามัญจำนวน 6.50 ล้านหุ้น มูลค่าที่ตราไว้หุ้นละ 100 บาท ทั้งนี้บริษัทฯ ถือหุ้นในสัดส่วนร้อยละ 100